हमारी संस्कृति खत्म नहीं कर सके अतिक्रमणकारी
हमारी संस्कृति जीयो और जीने दो का संदेश देती है। भारत सनातन धर्म वाला देश है। भारतीय संस्कृति को नष्ट करने के लिए कई आक्रमणकारी आए लेकिन यह आज भी जिंदा है। यह बात हिंदू हेल्पलाइन के राष्ट्रीय सचिव प्रदीप गौर ने शौर्ययात्रा के शुभारंभ पर कही।
रविवार दोपहर 12.30 बजे फोरजीरो चौराहे पर सभा हुई। गौर ने कहा आतंकवाद का भस्मासुर अब मुस्लिम देशों के लिए भी खतरा बन चुका है। सेवा के नाम पर कुछ मिशनरियां धर्म परिवर्तन कराने में लगी हैं। ऐसे में हमें सतर्क रहने की जरूरत है। सभा को विहिप के विभाग संगठन शरद जोशी, जिला अध्यक्ष बाबूलाल नागदा, बजरंग दल जिला संयोजक प्रेम कुशवाह, नगर अध्यक्ष किशोर गोरम्बा ने भी संबोधित किया। संचालन पं. रामअवतार शर्मा ने किया।
शौर्ययात्रा निकाली, ज्ञापन सौंपा
धर्मसभा के बाद फोरजीरो से शाैर्ययात्रा निकाली गई। युवा हाथों में केसरिया ध्वज लिए श्रीराम के जयकारे लगाते निकले। यात्रा वापस फोरजीरो चौराहे पर पहुंची। यहां कलेक्टर के नाम ज्ञापन एसडीएम आदित्य शर्मा काे ज्ञापन दिया। इसमें अश्लीलता फैलाने वाले और देश की एकता-अखंडता खत्म करने वाले कार्यक्रम दिखाने वाले चैनलों पर प्रतिबंध लगाने की मांग की। भाजयुमो जिलाध्यक्ष विश्वदेव शर्मा बबलू, उपाध्यक्ष चंद्रप्रकाश मोमू लालवानी, अजय मेहता, दिलीप छाजेड़, दुर्गेश शर्मा, प्रमोद बोरीवाल, रामगोपाल पाराशर, दिनेश सोन सहित कई कार्यकर्ता उपस्थित थे।
सभा के दौरान नारे लगाते विहिप व बजरंग दल कार्यकर्ता। इनसेट: संबोधित करते हिंदू हेल्पलाइन के राष्ट्रीय सचिव गौर।
hin_Deva hin_Deva hin_Deva hin_Deva hin_Deva hin_Deva